Viborger Samler, 1848-02-28
Frankerig. Paris, den 22de Febr. Paa Grund af de af Jndenrigsministeren i de Deputeredes Kammer anmeldte Forholdsregler er det til idag berammede Reformbanket udsat, men selve Forbudet og Politiforholdsreglerne have sat hele Hovedstaden i en frygtelig Bevægelse. Da den 21de om Eftermiddagen den Efterretning udbredte sig, at Regjeringen havde taget sin Tilflugt til overordentlige Forholdsregler, at en Politiordonnance forbød alle Sammenrottelser paa offentlige Pladser, at det var Nationalgarden forbudt at deeltage i Foreningen, at Buggeaud skulde erholde Commandoen over de kgl. Tropper i og omkring Paris, og at Hovedstaden i Nødstilfælde skulde erklæres i Beleiringstilstand, fyldtes pludselig det allerede forladte Kammer og Odilon=Barrot holdt en tordnende Tale til Ministrene, hvis Forblindelse og ukloge Jdeer vare øiensynlige. Han endte sin fulminante Tale med de Ord: "J have ikke villet opretholde Rolighed ved Hjælp af Friheden; J ville fremkalde Krigen ved Undertrykkelse!" Duchatel, Jndenrigsministeren, replicerede: "Ministeriet modsætter sig ikke Bankettets Afholdelse; men det vil ansee samme som en Forseelse imod Lovene, og som Ministeriet, vil lade bringe for Domstolene. Men Ministrene ville ikke taale Sammenrotteringer paa Gaderne; de ville ikke taale, at en selvvalgt Comitte af Mænd, hvis Navne man ikke kjender, paatager sig at sammenkalde Nationalgarderne, Studenterne og Folket, aabenbart ikke ændsende Lovene. Naar Saadant foregaaer, maa Regjeringen optræde og hævde sin Anseelse."De i Kammeret tilstedeværende Deputerede af Oppositionen undertegnede derefter en skarp Protest, hvori de erklærede ikke at ville deeltage i Bankettet. Af Undertegnerne udhæves: Odilon=Barrot, Duvergier de Hauranni, de Malleville, d'Aragon, Garnier=Pages, Carnot, de Thiard og Dupont de Leure. – Derefter besluttede Banketcommissionen: "at da Oppositionen har erklæret ikke at deeltage; da Ministeriet har erklæret at ville taale Bankettet, naar de Deeltagende enkeltviis vilde begive sig til det; da Ministeriet saaledes kun constaterer en Forseelse, og lader en Politiret afgjøre den politiske Ret, som kun tilkommer hele Landet og Kamrene; da Yttringerne af Pariserbefolkningens Deeltagelse ene og alene vilde have givet Festen sin sande Characteer, og da de imod Yttringerne af denne Deeltagelse trufne Forholdsregler vilde have ført til blodige Conflicter imellem Deeltagerne og Tropperne; da saaledes Menneskekjærlighed og Fædrelandskjærlighed byde at forebygge de yderligste Følger: saa udsætter Commissionen Bankettet, overladende Magten Ansvarligheden for dens Voldsomheder og Provocationer, hvorhos Commissionen haaber og stoler paa: at der i Morgen vil blive nedlagt i Kammeret en Anklageact imod et Ministerium, som udsætter Befolkningen i Paris for en Borgerkrig m.m." Overordentlig Gjæring finder Sted iblandt Pariserne; paa Boulevards bevæger Folket sig i tætte Masser. UhyreFolkehobe staae paa Place Concorde; Broens Ender ere stærkt besatte med Cavallerie for at aabne Plads for de Deputerede, der begive sig til Kamrene. Oppositions medlemmerne hilses med Jubelraab. Otte hundrede Municipalgardister ere opstillede paa den Plads, hvor Reformbankettet skulde afholdes, og hvor Arbeidere nu ere sysselsatte med at afbrække og borttage Tilberedelserne til Bankettet.